ΓΡΑΠΤΗ ΕΡΩΤΗΣΗ E-1993/00

υποβολή: Jrgen Zimmerling (PPE-DE) προς την Επιτροπή

(21 Ιουνίου 2000)

Θέμα: Ηλεκτρονική εμπόριο (e-commerce)

Ποια μέτρα έχουν προγραμματισθεί για να ρυθμισθούν οι ακόλουθοι προβληματικοί τομείς στο Ιντερνέτ (διαδίκτυο);

Ποια είναι η άποψη της Επιτροπής, από νομικής πλευράς, σε ότι αφορά:

1. την αντιμετώπιση από πλευράς δικαίου σημάτων, διακριτικών γνωρισμάτων και επωνυμίας των ονομάτων που χρησιμοποιούνταi στο Ιντερνετ,

2. την παραβίαση του δικαίου των σημάτων που συνδέεται με τουςπερσυνδέσμους,

3. συνεχείς οχλήσεις λόγω παραβιάσεων του δικαίου (ιδιαίτερα λόγω προσβολής του δικαίου περί πνευματικής ιδιοκτησίας) στο Ιντερνετ

4. τηνποχρέωση για την αποζημίωση των δικαστικών δαπανών (π.χ. αμοιβές δικηγόρου), που προέκυψαν λόγω αδικαιολόγητων οχλήσεων,

5. τα κριτήρια για τη διάκριση μεταξύ ιδιωτικών και εμπορικών ιστοσελίδων,

6. το θέμα εάν η προγραμματισμένη ρύθμιση θαιοθετήσει τη διαπλασθείσα από τα δικαστήρια των ΗΠΑ απαλλαγή από την ευθύνη ΝΑTD (Notice and take down);

Συμπληρωματική διευκρίνηση στο σημείο 6:

- Σύμφωνα με τη διαδικασία ΝΑTD δέχεται απαλλαγή από την ευθύνη προς όφελος του παραβάτη του δικαίου, ο οποίος αποσύρει άμεσα από το Ιντερνετ τα περιεχόμενα ή τους συνδέσμους που είχε προσθέσει κατά παράβαση του σχετικού δικαίου, αμέσως μόλις λάβει γνώση της παραβιάσεως του δικαίου (περί πνευματικής ιδιοκτησίας δηλαδή το αργότερο μετά από ειδοποίηση (notification).

Aπάντηση του κ. Bolkestein εξ ονόματος της Επιτροπής

(8 Σεπτεμβρίου 2000)

1. Η Επιτροπή έχει πλήρη επίγνωση των δυσκολιών που ανακύπτουν από τη διασφάλιση της τήρησης του δικαίου σημάτων εντός της Κοινότητας όσον αφορά την καιροσκοπική και καταχρηστική καταχώριση ονομάτων ως ονομάτων τομέων. Όπως αναφέρεται στην ανακοίνωση της Επιτροπής για την οργάνωση και διαχείριση του Διαδικτύου(1), η Επιτροπή θα κινήσει διαδικασία δημόσιου διαλόγου για τις θεμελιώδεις αρχές που είναι απαραίτητες για την καταπολέμηση της κερδοσκοπικής και καταχρηστικής καταχώρισης ονομάτων ως ονομάτων τομέων.

Η Επιτροπήποστηρίζει την ενιαία πολιτική επίλυσης διαφορών (UDRP) που εφαρμόζει ο Οργανισμός του Διαδικτύου για την Εκχώρηση Ονομάτων και Αριθμών (ICANN) και ο Παγκόσμιος Οργανισμός Διανοητικής Ιδιοκτησίας (WIPO) για τους γενικού χαρακτήρα τομείςψηλού επιπέδου και αποδέχεται τα συμπεράσματα της διεθνούς επιστημονικής συνάντησης για τις καταλήψεις του κυβερνοχώρου που πραγματοποιήθηκε στην Αυστραλία στις 31 Ιανουαρίου 2000 και την 1η Φεβρουαρίου 2000, με βάση τα οποία θα ζητηθεί από τον WIPO να δρομολογήσει σχετική έρευνα και να αναπτύξει συστάσεις για περαιτέρω θέματα που ανακύπτουν από την καταχρηστική καταχώριση ονομάτων τομέων σε σχέση με την προστασία των ονομάτων προσώπων και μη προστατευομένων ονομάτων στο πλαίσιο του συστήματος ονομάτων τομέων και να καταρτίσει εθελοντικές κατευθυντήριες γραμμές για την ανάπτυξη πρακτικών και πολιτικών για την καταπολέμηση της καταχρηστικής και κακόπιστης καταχώρισης προστατευόμενων ονομάτων.

2. Όσον αφορά την παραβίαση του δικαίου εμπορικών σημάτων με τη δημιουργίαπερσυνδέσμων, η Επιτροπή συμμετέχει ενεργά στις εργασίες της μόνιμης επιτροπής του WIPO σχετικά με το δίκαιο των εμπορικών σημάτων, τα βιομηχανικά σχέδια και τις γεωγραφικές ενδείξεις για την προστασία των δικαιωμάτων διανοητικής ιδιοκτησίας σε συνάρτηση με τη χρήση σημάτων στο Διαδίκτυο. Σ'αυτό το πλαίσιο, η Επιτροπή και τα κράτη μέλη του WIPO εξετάζουν μια σειρά κατευθυντήριων γραμμών για την εφαρμογή τωνφιστάμενων εθνικών ή περιφερειακών νόμων για την επίλυση νομικών προβλημάτων που απορρέουν από τη χρήση σημάτων στο Διαδίκτυο, συμπεριλαμβανομένης της χρήσης σημάτων ωςπερσυνδέσμων.

3. Η πρακτική των κατ'εξακολούθηση προειδοποιήσεων εφαρμόζεται σε πολλά κράτη μέλη, ιδίως δε στην περίπτωση παραβάσεων του δικαίου για τον αθέμιτο ανταγωνισμό. Όσον αφορά την καταπολέμηση της κλοπής συγγραφικών δικαιωμάτων (copyright) στο Διαδίκτυο, τα ενδιαφερόμενα μέρη φαίνεται ότι τις περισσότερες φορές αντί για την τακτική των κατ'εξακολούθηση προειδοποιήσεων αποστέλλουν ειδικές κοινοποιήσεις στους ενδιάμεσους φορείς του Διαδικτύου για την αφαίρεση από τα δίκτυα του περιεχομένου που συνιστά κλοπή των συγγραφικών δικαιωμάτων ή ζητούν την έκδοση δικαστικής εντολής εις βάρος των ενδιάμεσων φορέων των οποίων οιπηρεσίες χρησιμοποιούνται από τρίτους για την κλοπή συγγραφικών ή συγγενικών δικαιωμάτων. Όσον αφορά τις ειδικές διαδικασίες κοινοποίησης και αφαίρεσης περιεχομένου, η γενική αντίληψη που επικρατεί είναι ότι θα πρέπει αυτές να αναπτυχθούν περισσότερο από την ίδια την αγορά (για περισσότερες λεπτομέρειες βλέπε απάντηση στην ερώτηση 6). Η δυνατότητα έκδοσης δικαστικής εντολής εις βάρος των ενδιάμεσων φορέων του Διαδικτύου επαναλαμβάνεται στο άρθρο 8(3) του σχεδίου κοινής θέσης του Συμβουλίου για την τροποποιημένη πρόταση οδηγίας για τα συγγραφικά και συγγενικά δικαιώματα στην κοινωνία των πληροφοριών(2).

4. Η Επιτροπή δεν γνωρίζει ναπάρχουν προβλήματα σε κοινοτικό επίπεδο που να οφείλονται στην αθέτηση εθνικώνποχρεώσεων για την καταβολή δικαστικών εξόδων που συνδέονται με αδικαιολόγητες οχλήσεις.

5. Η Επιτροπή, στην ανακοίνωσή της για την οργάνωση και τη διαχείριση του Διαδικτύου, δεν εξετάζει το θέμα της διάκρισης μεταξύ ιδιωτικών και εμπορικών ιστοτόπων. Η διάκριση αυτή προτείνεται στην έκθεση του Απριλίου 1999 του WIPO για τα ονόματα και τις διευθύνσεις στο Διαδίκτυο και χρησιμοποιείται ως μέσο για την καλύτερη προστασία των δεδομένωνπό την έννοια ότι οι κάτοχοι ονομάτων τομέων ιδιωτικών ιστοτόπων δεν θα χρειάζεται ναποβάλλουν τόσα στοιχεία για την καταχώριση όσα οι εμπορικοί κάτοχοι ιστοτόπων. Ωστόσο, ο WIPO θεωρεί ότι η πρόταση απαιτεί περαιτέρω εξέταση. Η Επιτροπή θα συνεχίσει να παρακολουθεί το θέμα, συνεκτιμώντας ιδιαίτερα τις απαιτήσεις της οδηγίας 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(3) και την οδηγία 97/66/ΕΚ του Κοινοβουλίου και του Συμβουλίου της 15ης Δεκεμβρίου 1997 σχετικά με την επεξεργασία δεδομένων προσωπικού χαρακτήρα και την προστασία της ιδιωτικής ζωής στον τηλεπικοινωνιακό τομέα(4).

6. Σύμφωνα με την προσέγγιση της οδηγίας 2000/31/ΕΚ του Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας των πληροφοριών, ιδίως δε του ηλεκτρονικού εμπορίου, στην εσωτερική αγορά (οδηγία για το ηλεκτρονικό εμπόριο)(5), θα πρέπει οι διαδικασίες

κοινοποίησης και αφαίρεσης περιεχομένου να αναπτυχθούν σε εθελοντική βάση και με τη συνεργασία των ενεχομένων μερών. Η οδηγία για το ηλεκτρονικό εμπόριο θεσπίζει πρότυπα ευθύνης για τους ενδιάμεσους φορείς του Διαδικτύου στα οποία μπορούν να βασιστούν οι διαδικασίες κοινοποίησης και αφαίρεσης περιεχομένου.

Το Κοινοβούλιο τοποθετήθηκε ευνοϊκά απέναντι στην προσέγγιση αυτή εγκρίνοντας την οδηγία για το ηλεκτρονικό εμπόριο στις 4 Μαΐου 2000, χωρίς τροποποιήσεις. Στο ψήφισμά του το Κοινοβούλιο κάλεσε την Επιτροπή να ενθαρρύνει την καθιέρωση διαδικασιών κοινοποίησης και αφαίρεσης περιεχομένου.

Η Επιτροπή θα ενθαρρύνει ενεργά και θα στηρίξει τυχόν εξελίξεις στην κατεύθυνση αυτή και θα συμμετάσχει στο διάλογο με όλα τα ενδιαφερόμενα μέρη. Είναι πολύ πιθανό οι διαδικασίες αυτές να αναπτυχθούν πολύ γρήγορα δεδομένης της τεχνολογικής προόδου και των εξελίξεων της αγοράς. Η βιομηχανία και οι χρήστες είναι οι αρμόδιοι να καθορίσουν τις απαιτήσεις για την αποτελεσματική λειτουργία παρόμοιων διαδικασιών και να συμφωνήσουν για την εφαρμογή τους.

(1) COM(2000)202 τελικό.

(2) Δεν έχει ακόμη εγκριθεί επίσημα" στην πρόταση και την τροποποιημένη πρόταση οδηγίας του Κοινοβουλίου και του Συμβουλίου για την εναρμόνιση ορισμένων πτυχών των συγγραφικών και συγγενικών δικαιωμάτων στην κοινωνία των πληροφοριών. COM(97)628 τελικό, ΕΕ C 108 της 7.4.1998, και COM(1999)250 τελικό, ΕΕ C 180 της 25.6.1999.

(3) ΕΕ L 281 της 23.11.1995.

(4) ΕΕ L 24 της 30.1.1998.

(5) ΕΕ L 178 της 17.7.2000.